André Schwartz – COProductions
André Schwartz is beslis een van die grootste supersterre wat die plaaslike vermaakbedryf oor die afgelope paar dekades opgelewer het.
Hy slaan asems weg met sy besonderse stem en is die enigste Suid-Afrikaanse manlike kunstenaar wat die Andrew Lloyd Webber stempel van goedkeuring dra.
In 2018 stel hy sy splinternuwe enkelsnit, Tweede Kans bekend wat geskryf is deur Joe Foster. ‘Ek was mal oor die liedjie toe ek dit vir die eerste keer hoor. Die melodie is beeldskoon en die lirieke vang empatie vas,’ verduidelik André.
Die bekroonde sanger, liedjieskrywer en verhoogpersoonlikheid het egter in dieselfde jaar swaar nuus ontvang. Hy is gediagnoseer met motorneuronsiekte (MNS). Die siekte vernietig motor neurone, die senuweeselle wat die spiere beheer vir essensiële aktiwiteite soos praat, loop, asemhaal en sluk gebruik.
Hy het die nuus uitgevind terwyl hy as Captain von Trapp in die gewilde musiekblyspel, The Sound of Music by Montecasino opgetree het. Maar dit het geensins André se moed of vurige persoonlikheid beinvloed nie, maar eerder hom aangehits om elke dag voluit te lewe en nog harder te werk om sy passie vir musiek uit te leef.
Hy bring binnekort ‘n splinternuwe enkelsnit, Ek Sal Wag uit waarvoor daar ook ‘n musiekvideo in die pyplyn is. Die splinternuwe vollengte album is binnekort op winkelrakke en digitale platforms beskikbaar en beloof om aanhangers ‘n tipiese popklank te gee soos net Andre kan.
Teater was nog altyd een van sy grootste liefdes en hy kombineer storievertel en sy grootste treffers in sy nuwe teaterproduksie, Die Pad! Gehore kom geniet André Schwartz ‘up close and personal’ en beleef oomblikke van nostalgie met gunstelinge soos Lief Vir Alles Hier, Ek Wil Jou Nooit Weer Sien en natuurlik van sy nuutste musiek ook. Sy verhoogpersoonlikheid is aangrypend en hy is lief daarvoor om met die gehoor te kuier en by sy vertoning te betrek.
As tiener het sy passie vir die kunste behoorlik vlamgevat toe hy as 14-jarige sy televisiedebuut gemaak het. Alhoewel hy meer op musiek gefokus was het hy latere jare rolle in onder andere 7de Laan en Sterlopers vertolk en het selfs ‘n kosprogram op M-Net aangebied.
Om sy talent te bevorder het hy klassieke musiekopleiding gehad en is net so gemaklik agter die klavier as agter die mikrofoon. Sedertien het hy 14 albums uitgereik waarvan byna almal goue status behaal het en talle van die liedjies kom ook sy eie pen.
Gebore vir die verhoog het hy bekendheid verwerf vir kragtige hoofvertolkings in verskeie musiekblyspele soos Joseph and the Amazing Technicolour Dreamcoat, Jesus Christ Superstar, Pirates of Penzance en Phantom of the Opera. Vir laasgenoemde het hy talle toekennings ontvang en word beskou as een van die beste ‘Phantoms’ te wêreld.
Die veelsydie kunstenaar het ook ‘n kop vir besigheid en besit sy eie bemarkingsmaatskappye, André Schwartz Marketing wat groot projekte saam met verskeie korporatiewe instansies aanpak.
2019 gaan beslis ‘n GROOT jaar vir Andre wees!
ANDRE SCHWARTZ – DIE PAD
Die Pad bestaan uit tien oorspronklike snitte wat deur verskeie liedjieskrywers geskep is insluitende die titelsnit, Tweede Kans en Ek Sal Wag. Die album sluit ook vier bonussnitte in wat verwerkings is van bestaande gunstelinge soos Piano Man, Lief Vir Alles Hier en meer. I Dare To Dream, ’n hartroerende duet saam met Yvonne Chaka Chaka, vorm ook deel van dié indrukwekkende speellys.
I Dare To Dream (ft Yvonne Chaka Chaka)
Ek Kom Huis Toe
Lief Vir Alles Hier (Acoustic)
Piano Man (Acoustic)
ANDRE SCHWARTZ – EK SAL WAG
Ek Sal Wag is die tweede enkelsnit wat vrygestel is vanaf André se langverwagte album. Die snit kan beskryf word as ‘n popliedjie met ‘n ouderwetse kontemporêre gevoel. Dit dra die boodskap dat die seer genees kan word en dat jy nooit moet ophou baklei vir wat jy wil hê nie. Uitgereik in 2019.
1. Ek Sal Wag
André Schwartz is beslis een van die grootste supersterre in die plaaslike musiekbedryf en sy enkelsnit, Tweede Kans oortref sy jarelange wenresep. Die snit kan beskryf word as ‘n popsnit met ‘n volwasse temporêre aanslag. Uitgereik in 2018.